مزال خاص دول الشرق الأوسط وشمال إفريقيا سنوات ضوئية باش تفهم أن المثلية الجنسية ميول عادي وطبيعي وتوقف الحكَرة ديالها على المثليين. لبارح الجدارمية فولاية قسنطينة الجزائرية اعتقلو 44 مثلي، كنو بصدد الإعداد لعرس جوج مثليين، وكانو كيوجدو هذشي فبرطمة فمدينة الجديدة علي منجلي. وحسب مواقع جزائرية، فالجدارمية عمرو المنطقة بالباريارات، بحال إلى كانو هذ المثليين مجرمي حرب، وهكذا استطعو يشدوهم كاملين ويعتقلوهم، ومنهم 9 ديال البنات حتى هوما مثليات. دابا فين كاين المشكل إلى مجموعة من المثليين سدو عليهم بابهم وبغاو يديرو عرس أو حفلة وفرحو براسهم.. شنو المشكل وهوما بهذ التصرف مكيآديو حتى شي واحد، وبغاو غير يعيشو حياتهم بشكل طبيعي بحال الناس..؟؟!! 
محكَورين فين ما مشيتي.. 44 مثلي كيوجدو لعرس ديال مثليين فالجزائر تشدو